cyanic-selkie/wikianc huggingface dataset:
Մարիա Իվակովա
Կարիերան հեռուստատեսությունում
2009 թվականին Մարիա Իվակովան սկսել է YouTube ալիքով վարել «От бедра» կոչվող վիդեոբլոգ նորաձևության վերաբերյալ, որի շնորհիվ արժանացել է ճանաչման ։
2012 թվականին Մարիա Իվակովան դարձել է MTV Ռուսաստան ալիքի՝ նորաձևության և ոճի աշխարհին նվիրված «Trendy» ծրագրի հաղորդավարներից մեկը, որի հաղորդավարները պատմել են նորաձևության նորությունների մասին, այցելել բարձր խավի գլխավոր միջոցառումները և զրուցել համաշխարհային աստղերի հետ ։ Այդ նախագծում Մարիան աշխատել է շուրջ մեկ տարի։
2013 թվականին կատարել է հարսի դեր «Բաժանվելու սովորություն» («Привычка расставаться») ֆիլմում։
2014 թվականին դարձել է «Орёл и решка. Шопинг» ծրագրի հաղորդավար։ Հեռուստանախագծի պրեմիերան կայացել է փետրվարի 15-ին «Пятница!» և «Интер» հեռուստաալիքներով։ Ծրագրի շրջանակներում հաղորդավարները պատմել են այն քաղաքի խանութների, շուկաների ու սրճարանների մասին, որտեղ գտնվել են, ինչպես նաև ներկայացրել են այս կամ այն ապրանքների գները։ Մաշան եղել է հաղորդավար նախագծի սկզբից մինչև նրա ավարտվելը В ходе программы ведущие подсказывали названия магазинов, рынков и кафе города, в котором находятся, и рассказывают о стоимости той или иной вещи. Маша пробыла в роли в թվականի վերջին ։ Տարբեր ժամանակներում նրա հետ միասին հաղորդումը վարել են Կոնստանտին Օկտյաբրսկին, Անտոն Լավրենտևը և Եգոր Կալեյնիկովը։
2017 թվականի մարտի 13-ից «Пятница!» ալիքով մեկնարկել է նոր շոու՝ «Утро Пятницы», որը Մարիան վարել է դերասանուհի և ֆոտոմոդել Վալերիա Դերգիլյովայի հետ ։ Նույն թվականին նրանց առավոտյան հաղորդումը ներկայացվել է ՏԷՖԻ մրցանակի ։
2017 թվականի նոյեմբերին դարձել է «Орёл и решка» հաղորդման աստղային թողարկման հաղորդավար Միխայիլ Բաշկատովի հետ միասին։ Նա նաև եղել է «Орёл и решка. Россия» ծրագրի հաղորդավարներից մեկը։
2018 թվականին Մարիա Իվակովան և Վալերիա Դերգիլյովան ներկայացվել են ՏԷՖԻ մրցանակի «Առավոտյան ծրագրի հաղորդավար» անվանակարգում «Утро Пятницы» հաղորդման համար ։
Հագուստի արտադրություն
2010 թվականին Մաշան քրոջ՝ Ալյոնայի հետ ստեղծել է The Tailor Shop ատելիեն, որը հագուստ կարելուց բացի զբաղվում է նաև հագուստի շարքերի մշակմամբ ։
2012 թվականին Մարիա և Ալյոնա Իվակովաները հաղթել են World Fashion Awards մրցանակաբաշխության «Կոնցեպտուալ նախագիծ։ Նոր անուն» անվանակարգում։
Ֆոտոսեսիաներ և նկարահանումներ գովազդում
Մարիա Իվակովան մասնակցում է նորաձևության տարբեր նախագծերի, ֆոտոսեսիաների և նկարահանվում գովազդներում։
2015 թվականին նա դարձել է Maybelline New York ապրանքանիշի պաշտոնական ներկայացուցիչն ու դեմքը Ռուսաստանում ։
2017 թվականի ամռանը Մաշա Իվակովան դարձել է իտալական Calzedonia ապրանքանիշի գովազդային արշավի դեմքը Ռուսաստանում ։
Ֆիլմագրություն
2018 թվականի սեպտեմբերին սկսել է նկարահանվել «Ոչ ֆուտբոլ» ֆիլմում ։
Ծանոթագրություններ
Կատեգորիա:Ռուս հաղորդավարուհիներ Կատեգորիա:Ռուս դերասանուհիներ Կատեգորիա:Ուկրաինացի հաղորդավարներ Կատեգորիա:Ռուս մոդելներ
Արցախյան պատերազմում զոհված ազատամարտիկների ցանկ (Տ)
Այստեղ ներկայացված են Արցախյան պատերազմում զոհված ազատամարտիկների ցանկի Տ տառով սկսվող ազգանունները։
Կոճակ (մուլտֆիլմ)
«Կոճակ» (Пуговица), խորհրդային նկարված մուլտֆիլմ, որ ստեղծել է ռեժիսոր Վլադիմիր Տարասովը «Սոյուզմուլտֆիլմ» ստուդիայում 1982 թվականին։ Նկարահանվել է Հերբերտ Ուելսի «Հերինգեյի գայթակղությունը» պատմվածքի հիման վրա։
Սյուժե
Դժգոհ լինելով իր վերնաշապիկի պոկված կոճակից՝ նկարիչը նորից է նկարում իր ինքնադիմանկարը։ Այժմ կտավից նայում է թանկարժեք կոստյումով երիտասարդ տղամարդ, որ կանգնած է նոր ավտոմեքենայի և առանձնատան ֆոնին։ Ցանկանալով պարծենալ ստացված արդյունքով՝ նա նկարը ցույց է տալիս իր սիրելիին։ Նկարված տղամարդը կենդանանում է և սկսում համառորեն սիրահետել աղջկան։ Շփոթված նկարչից մեծ ջանքեր են պահանջվում իր հակառակորդին հաղթելու համար։
Արտաքին հղումներ
Կատեգորիա:Խորհրդային մուլտֆիլմեր Կատեգորիա:«Սոյուզմուլտֆիլմ» ստուդիայի մուլտֆիլմեր Կատեգորիա:1982 մուլտֆիլմեր
Սագասոխուկ
Սագասոխուկ (Gagea), շուշանագգիների ընտանիքի բազմամյա սոխուկավոր խոտաբույսերի ցեղ։ Հայտնի է 100 (այլ տվյալներով՝ 130) տեսակ։
Տեսակների ընդհանուր թիվը ըստ The Plant List տվյալների մոտ 200 է ։
Հայաստանում
Աճում է լայնատերև անտառներում, հերկած դաշտերում, թփուտներում, լեռնալանջերին։
Անվանում
Գիտական անվանումը ստացել է պարոն Թոմաս Գեյջի պատվին (Thomas Gage, 1781-1820)՝ անգլիացի բուսաբան, Իսլանդիայի և Պորտուգալիայի ֆլորայի հետազոտող։
Կենսաբանական նկարագիր
Սոխուկը երկարավուն ձվաձև է։ Ցողունը մերկ է, կանգուն, բարձրությունը՝ 15-25 սմ։ Արմատամերձ տերևները գծանշտարաձև են, ծաղկապատյանի մոտինները՝ երկարավուն կամ գծա-երկարավուն։ Ծաղկաբույլը ողկուզանման կամ հովանոցանման է, ծաղիկները՝ դեղին, հազվադեպ՝ սպիտակավուն կամ կարմրավուն։
Ծաղկում է ապրիլ-մայիսին։
Պտուղը գնդաձև տուփիկ է։
Նշանակություն
Ամբողջ բույսը պարունակում է սխտորային եթերայուղ։ Ժողովրդական բժշկության մեջ սոխուկների եփուկն օգտագործում են այտուցների, դեղնախտի, բրոնխային հեղձուկի ժամանակ։ Սոխուկներն ու տերևներն ուտելի են։ Մեղրատու է։
Դասակարգում
Սագասոխուկը և իրեն շատ մոտ դաս, ինչպես նաև և  դասերը մտնում են  ցեղի, պատկանում են  ենթաընտանիքին,  ընտանիքին ։
Տեսակներ
Ռուսաստանի եվրոպական մասում հանդիպում են.
Արտաքին հղումներ
Կատեգորիա:Շուշանազգիներ Կատեգորիա:Խոտաբույսեր
Արցախյան պատերազմում զոհված ազատամարտիկների ցանկ (Ց)
Տես նաև
Կատեգորիա:Արցախյան պատերազմում զոհված ազատամարտիկների ցանկեր
Հայ-Q
Հայ-Q, հայկական ինտելեկտուալ շոու, որը բաղկացած է 3 փուլից։ Այս ինտելեկտուալ շոուն նման է Միլիոնատեր տաք նստատեղ խաղին։ Եթեր է հեռարձակվել 2014 թվականին Հայաստանի Հանրային հեռուստաընկերությամբ։
Կանոններ
Խաղին մասնակցում են 3 թիմ, որոնցում կան 3-ական խաղացողներ։ Խաղը սկսվում է նախընտրական հարցով, որով որոշվում է, թե ով է սկսելու առաջին փուլը։ Նախընտրական հարցը ձևավորվում է ըստ պատասխանի մոտ լինելու։ Առաջին փուլում կա 9 թեմա և թեմաներից մեկը ընտրելուց հետո հերթականությամբ թիմերից մեկի ներկացուցիչներից մեկը 40 վայրկյանի ընթացքում պետք է պատասխանի հնարավորինս շատ հարցերի։ Մեկ ճիշտ պատասխանն արժե 50 Հայ-Q։ Փուլը սկսվում է, ըստ նախընտրական հարցերի լավագույն արդյունքների։ Առաջին փուլում եթե կա մի-փոքր ժամանակ և հարց է տալիս հաղորդավարը, որի ընթացքում ժամանակը վեջանում է, վորոշ դեպքերում (եթե իհարկե հաղորդավարը թույլ է տալիս) կարելի հնչեցրած հարցի վերջին բառից հետո գուշակել և պատասխանել։ Երկրորդ փուլում հնչում է 10 հարց, յուրաքանչյուր հարցի համար տրվում է 20 վայրկյան, կարմիր կոճակին ամենաշուտը սեղմողի թիմի ներկայացուցիչը պետք է պատասխանի հարցին, ճիշտ պատասխանի դեպքում տրվում է 100 Հայ-Q, իսկ սխալ պատասխանի դեպքում զրկվում է հաջորդ հարցին պատասխանելու իրավունքից։ Երրորդ փուլում կա 3 հարց, և յուրաքանչյուր հարցի ժամանակն ազդարարելուն պես միավորները սկսում են նվազել 500-ից, պատասխանելու իրավունք կստանա այն թիմը, որը ամենից արագ կսեղմի կարմիր կոճակը, ճիշտ պատասխանի դեպքում թիմի հաշվին կավելանա այնքան միավոր, որքան մնացել է այդ պահին, սխալ պատասխանի դեպքում թիմի հաշվից կնվազի այնքան միավոր, որքան մնացել է այդ պահին։ Հարցին պատասխանելու համար տրված է 50 վայրկյան։ Ինչպես և երկրորդ փուլում, երրորդ փուլում էլ, թիմերից ոչ-մեկի մինչև ժամանակի ավարտը չպատասխանելու դեպքում, ճիշտը պատասխանում է հաղորդավարը։
Արտաքին հղումներ
Կատեգորիա:Հայկական հեռուստահաղորդումներ
Սուզաբադեր
Սուզաբադեր, բադերի ընտանիքի ջրլող թռչուններ։
Հայաստանում տարածված է 5 տեսակ՝ կարմրագլուխ սուզաբադ, կարմրակտուց սուզաբադ, սպիտակաաչք սուզաբադ, փուփուլավոր սուզաբադ, ծովային սուզաբադ (վերջինիս կենսակերպն ուսումնասիրված է մասնակի)։ Լավ լողում և սուզվում են։ Էգերի փետրավորումը հիմնականում գորշ է, արուներինը՝ բաց գույնի։
Կատեգորիա:Բադեր Կատեգորիա:Ջրլող թռչուններ
Գորիսի պետական համալսարան
Գորիսի պետական համալսարան, Հայաստանի հարավային տարածաշրջանի միակ պետական բարձրագույն ուսումնական հաստատությունն է։
Պատմություն
1960-ական թվականներին Գորիսի շրջանում կային սոցիալ-տնտեսական և կուլտուր-լուսավորչական վերափոխումների խոշոր խնդիրներ։ Այդ խնդիրներից մեկն էր լուծել շրջանի երիտասարդության բարձրագույն կրթությունը տեղում կազմակերպելու հարցը՝ Գորիսը դարձնել Սյունիքի և Հայաստանի կրթության և մշակույթի զարգացման կենտրոններից մեկը։ Հայկական ԽՍՀ Մինիստրների խորհրդի 1967 թվականի հոկտեմբերի 1-ի որոշմամբ Գորիսում հիմնվեց Երևանի Խ. Աբովյանի անվան մանկավարժական ինստիտուտի մասնաճյուղ ։ 1984 թվականին այն վերափոխվեց Երևանի պոլիտեխնիկական ինստիտուտի Գորիսի մասնաճյուղի, 1990 թվականին վերանվանվեց Հայաստանի ճարտարագիտական համալսարանի Գորիսի մասնաճյուղ ։ Հայաստանի Հանրապետության կառավարության 2005 թվականի հոկտեմբերի 5-ի N 2400 որոշման համաձայն դադարեցվում է «Հայաստանի պետական ճարտարագիտական համալսարան» պետական ոչ առևտրային կազմակերպության Գորիսի մասնաճյուղի գործունեությունը, և դրա փոխարեն ստեղծվում է «Գորիսի պետական համալսարան» պետական ոչ առևտրային կազմակերպությունը։ Կազմավորվել է ՀՊՄՀ-ի և ՀՊՃՀ-ի մասնաճյուղերի հիմքի վրա։ 2010-2011 ուսումնական տարում համալսարանում սովորել է շուրջ 2 հազար ուսանող։ Գորիսի պետական համալսարանի հիմնադիր ռեկտորը եղել է Յուրիկ Սաֆարյանը (2006)։
2016 թվականին «Գորիսի պետական համալսարան» ՊՈԱԿ-ի ռեկտոր է ընտրվել ֆիզիկամաթեմատիկական գիտությունների դոկտոր, պրոֆեսոր, Արտուշ Ղուկասյանը։
Գիտական խորհուրդ
Գորիսի պետական համալսարանի կառավարման մարմինը հանդիսանում է գիտական խորհուրդը։ Գիտական խորհուրդը լուծում է համալսարանի ուսումնամեթոդական և գիտահետազոտական գործունեության կազմակերպման, պլանավորման և կառավարման հարցերը։ Գիտական խորհուրդը ի պաշտոնե և ընտրովի կազմված է քսանութ անդամներից։ Գիտական խորհրդի նախագահը հանդիսանում է ռեկտորը։ Գիտական խորհրդի անդամների թվի քսանհինգ տոկոսը ուսանողներ են, որոնց առաջադրումն իրականացնում է ուսանողական խորհուրդը։ Գիտական խորհրդի կազմը հաստատվում է ռեկտորի հրամանով։ Այն ձևավորվում է հինգ տարի ժամկետով։
Համալսարանի խորհուրդ
Համալսարանի խորհուրդ հանդիսանում է համալսարանի կոլեգիալ կառավարման մարմինը։ Այն նույնպես ձևավորում է 5 տարի ժամկետով։ Համալսարանի խորհուրդը քննարկում և հաստատում է Գորիսի պետական համալսարանի բյուջեն, համալսարանի զարգացման ռազմավարական ծրագրերը։ Համալսարանի խորհուրդը ձևավորում է բուհի պրոֆեսորադասախոսական կազմի (25%), ուսանողներ ( 25%), հիմնադրի (ՀՀ կառավարություն) ու լիազորված մարմնի (ՀՀ կրթության և գիտության նախարարություն) ներկայացուցիչներից (25%)։ Համալսարանի խորհուրդը կազմված է 24 անդամից։ Ռեկտորը չի կարող լինել համալսարանի խորհրդի անդամ։
Ծանոթագրություններ
Կատեգորիա:Պետական համալսարաններ Կատեգորիա:Հայաստանի համալսարաններ հ Կատեգորիա:1967 հիմնադրված կրթական հաստատություններ
Ծերուն (անձնանուն)
Ծերուն, հայկական արական անուն։ Առաջացել է հայերեն ծերունի բառից՝ ակնարկելով Սիմեոն Ծերունուն։ Հիշատակվել է 13-րդ դարից սկսված ։
Ծանոթագրություններ
Կատեգորիա:Հայկական արական անձնանուններ
Music to Be Murdered By
Music to Be Murdered By, ամերիկացի ռեփեր Էմինեմի 11-րդ ստուդիական ալբոմը, թողարկված 2020 թվականի հունվարի 17-ին Aftermath Entertainment, Interscope Records և Shady Records լեյբլներով ։ Ալբոմի պրոդյուսերներն են Էմինեմը և Dr. Dre-ն։ Ալբոմի ձայնագրությանը մասնակցել են Black Thought-ը, Q-Tip-ը, Juice Wrld-ը, Էդ Շիրանը և այլք ։
Հետարտադրություն և ձայնագրություն
Ալբոմը նվիրված է ամերիկացի ռեփեր Juice Wrld-ին, ով մահացել է թմրանյութերի պատահական մեծ դոզայից 2019 թվականի դեկտեմբերի 8-ին, և Էմինեմի նախկին թիկնապահ Քեաքիլ Ալլահ Բարնսին, որը նույնպես մահացել է ։ «Godzilla» երգում Էմինեմը ռեկորդակիր է դարձել, որպես ամենաարագ ռեփ-կատարում՝ վայրկյանում 10,65 վանկ ։
Արտաքին հղումներ
Կատեգորիա:2020 ալբոմներ Կատեգորիա:Billboard 200 գլխավորած ալբոմներ
(7877) 1992 AH1
(7877) , աստերոիդ աստերոիդների հիմնական գոտում։ Հայտնաբերվել է 1992 թվականի հունվարի 10-ին Նոբուհիրո Կավասատոյի կողմից Ուենոհարայում ։
Միջին հեռավորությունը Արեգակից կազմում է 2,730304 ա. մ., առավելագույնը մոտենում է 2,0638 ա. մ. հեռավորության վրա և հեռանում 3,3968 ա. մ. ։ Արեգակի շուրջ մեկ ամբողջական պտույտ է կատարում 1647,84 երկրային օրվա ընթացքում, իր ուղեծրով շարժվելով միջինում 0,218468 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,58° անկյուն։
Արտաքին հղումներ
Կատեգորիա:1992 թվականին հայտնաբերված աստղագիտական մարմիններ Կատեգորիա:Նոբուհիրո Կավասատոյի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Արարատի մարզ
Արարատի մարզ, մարզի կարգավիճակ ունեցող վարչատարածքային միավոր Հայաստանում։ Մարզկենտրոնն Արտաշատ քաղաքն է։ Տարածքը 2096 կմ² է։
Արարատի մարզը գտնվում է Հայաստանի հարավ-արևմուտքում։ Հյուսիս-արևմուտքից սահմանակից է Արմավիրի մարզին, հյուսիսից՝ Երևանին ու Կոտայքի մարզին, արևելքից Գեղարքունիքի և Վայոց ձորի մարզերին, հարավից՝ Ադրբեջանի մասը կազմող Նախիջևանին, իսկ հարավ-արևմուտքից Թուրքիային։
Բնական պայմաններ
Արարատի մարզի հարավարևմտյան եզրին զուգահեռ 6-13 կմ լայնությամբ ընկած է Արարատյան հարթավայրի հարավարևելյան մասը։ Հյուսիսում Երանոսի լեռնաշղթան է։ Հյուսիսային սահմանն անցնում է Ազատ և դրա վտակ Գողթ գետերով։ Հյուսիս-արևելքում Գեղամա լեռնաշղթայի հարավարևմտյան հատվածն է։ Արևելքում Մժկատարի լեռներն են, որից արևմուտք ընկած է Դահնակի լեռնաշղթան, սրանից էլ հարավ գտնվում է Ուրծի լեռնաշղթան։ Մարզի կենտրոնում Երասխի լեռներն են, Կոտուց, Խոսրովասար լեռնագագաթները և այլ լեռնազանգվածներ։
Տարածքի ամենացածր կետը հարավում է՝ Արաքսի հունի մոտ՝ 801 մ։ Ամենաբարձր կետը հյուսիս-արևելքում գտնվող Սպիտակասար լեռնագագաթն է՝ 3555,7 մ։
Տարածքի միայն մոտ 30%-ն է հարթավայրային։
Մարզի խոշոր գետերն են Արաքսը, Հրազդանը, Ազատը, Վեդին։ Համեմատաբար փոքր գետերից են Արածոն, Չորասու հեղեղատարը, Ազատի ու Վեդիի վտակները՝ Քաջառուն (Դարբանդ), Խոսրովը, և այլն։ Արարատյան հարթավայրով անցնող գետերը ունեն ոռոգիչ նշանակություն։ Ազատի վրա Լանջազատ գյուղի մոտ կառուցված է Զովաշենի ջրամբարը և համանուն ՀԷԿ-ը։
Արարատի մարզում տարածված են Հայաստանում առկա բոլոր 8 լանդշաֆտային գոտիները։ Ցածրադիր շրջաններից մինչև բարձրադիր շրջաններ դրանք հաջորդում են իրար այս հերթականությամբ. անապատային, կիսաանապատային, չոր տափաստանային, տափաստանային, լեռնաանտառային, մերձալպյան, ալպյան, ձյունամերձ։ Բայց սրանցից հիմնականներն են կիսաանապատային (Արարատյան հարթավայրում), չոր տափաստանային (միջին բարձրության լեռներում), ալպյան (Գեղամա լեռնաշղթայի լանջերին)։
Պայմանավորված Հայկական լեռնաշխարհի լեռնային մակերևույթով՝ այս ամբողջ տարածաշրջանում՝ այդ թվում Արարատի մարզում, կլիման ենթակա է վերընթաց գոտիականության։ Մասնավորապես այս մարզում առկա են Հայաստանում տարածված կլիմայի 8 տիպերից 6-ը, որոնք հարթավայրային շրջաններից մինչև լեռնային շրջաններ իրար հաջորդում են հետևյալ հաջորդականությամբ. Արարատի մարզում տարեկան միջին ջերմաստիճանը ցածրադիր և բարձր լեռնային շրջանների միջև տատանվում է +10 °C-ի և -2 °C-ի միջև։ Ձմռանն անհողմ եղանակի պայմաններում տեղի է ունենում ջերմաստիճանային շրջադասություն. սառն ու ծանր օդը կուտակվում է Արարատյան դաշտում։ Այդ պատճառով միջին գոտում՝ մինչև 2000 մետր բարձրությունները, ձմեռը լինում է ավելի տաք և արևոտ, քան Արարատյան գոգավորությունում։ Գարունն անցողիկ է և կարճատև։ Մայիսի երկրորդ տասնօրյակից օդի ջերմաստիճանն անցնում է 15 °C-ից, սկսվում է չոր, հաճախ խորշակներով երկարատև ամառը, որը շարունակվում է մինչև սեպտեմբերի երկրորդ կեսը։ Աշունը մեղմ է, անհողմ, հաճախ են թույլ անձրևները։ Մարզի հարթավայրային շրջանների համար բնորոշ են լեռնահովտային քամիները։ Ամռանը՝ կեսօրից հետո, քամին Գեղամա լեռներից փչում է հովիտներ՝ մեղմացնելով ամառվա տապը։ Հունվարյան միջին ջերմաստիճանն է այդ շրջաններում համապատասխանաբար -6 °C և -12 °C, հուլիսյան ջերմաստիճանը՝ +26 °C և +8 °C, միջին տարեկան տեղումները՝ 200 մմ և 1000 մմ։ Ցածրադիր շրջաններում դիտված բացարձակ առավելագույն և նվազագույն ջերմաստիճաններն են -33 °C և +42 °C, ընդ որում վերջինս Հայկական լեռնաշխարհում դիտարկված բացարձակ առավելագույն ջերմաստիճանն է և այն գրանցվել է Արարատյան հարթավայրի հարավ-արևելքում։ Ընդհանուր առմամբ Արարատի մարզն աչքի է ընկնում կլիմայի չորությամբ ։
Ջրագրություն
Արարատի մարզի գետերը պատկանում են Արաքսի ավազանին։ Նրա տարածքով են անցնում Հրազդան գետն իր ստորին հոսանքով, իսկ Ազատ, Վեդի և Արածո գետը՝ ամբողջ ընթացքով՝ ակունքից գետաբերան։ Մի քանի տասնյակ գետակներ էլ ամռանը բոլորովին ցամաքում են։ Գետերից միայն Արածո գետն է, որ իր ստորին հոսանքում անցնում է Հայաստանից դուրս։ Մնացած գետերի ջրերն ամռանը լիարժեք օգտագործվում են ոռոգման կարիքների համար։ Սնումը ձնհալքային, անձրևաջրային, վարարում են ապրիլ-մայիս ամիսներին։ Ոռոգման նպատակով Ազատ գետի վրա կառուցվել է համանուն ջրամբարը, Արածո գետի վրա՝ Զանգակատան ջրամբարն է Հորթուն բնակատեղիի մոտ։ Մարզում կառուցվել է Կախանովի և Արտաշատի ջրանցքները 19-20-րդ դարերում։ Կախանովի ջրանցքը կառուցվել է 1870-1874 թվականներին Անդրկովկասյան փոստային օկրուգի պետ գեներալ Ն. Ն. Կախանովի նախաձեռնությամբ դեռևս հնագույն ժամանակներից գոյություն ունեցող ջրանցքի ընթացքով։ 1870 թվականին Կախանովը Արազդայանի (Երասխավան) կիսաանապատները 65 տարով վարձակալեց՝ նպատակ ունենալով այնտեղ զբաղվել շաքարի ճակնդեղի մշակությամբ։ 1874 թվականի նոյեմբերի 5-ին շինարարությունն ավարտվեց։ Ջրանցքն ունի 36 կմ երկարություն։ Այն վերակառուցվել է 1930 թվականին։ Արտաշատի ջրանցքը կառուցվել է 1930 թվականին։ Սկիզբ է առնում Հրազդան գետի ձախ ափից՝ Երևանի տարածքում, ունի 61 կմ երկարություն։ Վեդի գետն ու իր Քարաղբյուր, Շաղափ վտակներն ունեն տեղական ոռոգիչ նշանակություն։ Մարզի հողատարածքների ոռոգումն ապահովելու նպատակով կառուցված են Մխչյանի, Ազատի, Արմաշի, Քաղցրաշենի, Մասիսի, Արազափի խոշոր ջրհան կայանները ։
Տնտեսություն
Արարատի մարզը տնտեսապես Հայաստանի ամենազարգացած մարզերից է, հատկապես կարևոր է մարզի գյուղատնտեսական նշանակությունը։ Ունենալով Արարատյան դաշտի մի մեծ հատված՝ մարզը տալիս է Հայաստանի գյուղատնտեսական արտադրանքի զգալի մասը։ Առավել զարգացած է երկրագործությունը։ Հիմնական պտղատու այգիներն են խաղողի, ծիրանի, դեղձի այգիները, մշակվում են նաև կեռաս, սալոր, խնձոր, տանձ և այլն։ Մարզի հիմնական մշակաբույսերն են ձմերուկ, սեխ, լոլիկ, վարունգ, լոբի, սիսեռ, կանաչ պղպեղ, սմբուկ, ցորեն։ Երկրագործությունը 90 տոկոսով ոռոգովի է։ Այդ նպատակով օգտագործվում է ինչպես գետերի ջրերը՝ իրենց ջրանցքներով, այնպես էլ արտեզյան հորերի ջրերը։ Լեռնային հատվածներում զարգացած է նաև անասնապահությունը՝ հիմնականում ոչխարաբուծություն, ավելի քիչ՝ խոշոր եղջերավոր անասնապահություն։ Արարատի մարզի արդյունաբերությունում, կարևոր տեղ ունի լեռնահանքային արդյունաբերությունը։ Արարատ քաղաքի մոտ արդյունահանվում է տրավերտին, կրաքար, ավազ, մարզի այլ հատվածներում նույնպես կան տրավերտինի, ավազի, մարմարի, բազալտի հանքեր։ Կան հանքային ջրեր՝ Արարատ և Վեդի։ Մետաղական հանածոների արդյունաբերական պաշարներ չկան։ Շատ մեծ է սննդի արդյունաբերության նշանակությունը։ Գոյություն ունեն մի շարք գործարաններ, որոնք զբաղվում են մարզում արտադրված գյուղմթերքի վերամշակմամբ՝ մուրաբաների, բնական հյութերի, պահածոների, տոմատի մածուկների արտադրությամբ։
Մարզը նաև ալկոհոլային խմիչքների արտադրության առանցքային կենտրոններից է։ Հիմնական արտադրատեսակներն են կոնյակ, գինի, օղի։ Զբոսաշրջային խոշոր կենտրոն է Խոր Վիրապի վանական համալիրը։
Արարատի մարզի տնտեսության հիմնական ճյուղերի տեսակարար կշիռը ՀՀ համապատասխան ճյուղերի ընդհանուր ծավալում, 2020
Աղբյուրը՝ armstat.am
Մարդկային ներուժի զարգացման ինդեքս
Ստորև ներկայացված է Մարդկային ներուժի զարգացման ինդեքսի փոփոխությունը ըստ տարիների ։ Այն իրենից ներկայացնում է մարզի կրթական մակարդակի, կյանքի սպասվող տևողության և մեկ անձին ընկնող տարեկանի եկամուտների համախառն ցուցանիշ։
Պատմամշակութային հուշարձաններ
Արարատի մարզի պատմամշակութային հուշարձաններից են Լուսառատ գյուղից 1,6 կմ հյուսիս-արևմուտք գտնվող բլուրների վրա տեղադրված Խոր Վիրապ վանական համալիրը և Արտաշատ հնավայրը, Դվին հնավայրը՝ Հնաբերդ և Վերին Արտաշատ գյուղերի միջև ընկած բլրի վրա, Տափի բերդը՝ ամրոցը եկեղեցիով (որը կոչվում է Գևորգ Մարզպետունու անունով)՝ Ուրցաձոր գյուղից 6-6,8 կմ հյուսիս-արևելք, Հավուց Թառ վանական համալիրը՝ Գառնի գյուղից 2,8-3,4 կմ արևելք, XII դարի Սուրբ Կարապետ վանքը՝ Լանջառ գյուղից 5,7-6,3 կմ հյուսիս-արևմուտք, Կաքավաբերդը (Գեղիի կամ Քեղիի բերդ)՝ Գառնի գյուղից 12,3-13 կմ հարավ-արևելք, Աղջոց վանքը՝ Գառնի գյուղից 6,1-6,5 կմ հարավ-արևելք։
Արտաքին հղումներ
Կատեգորիա:Արարատի մարզ
Լա Լանդ սյուր Դրոմ
Լա Լանդ սյուր Դրոմ (La Lande-sur-Drôme), համայնք Ֆրանսիայի Ստորին Նորմանդիա մարզի Կալվադոս գավառում ։
Բնակչությունը 2008 թվականի դրությամբ կազմում է 62 մարդ, բնակչության խտությունը` 39.49 մարդ/կմ²։ Բնակավայրը զբաղեցնում է 1.57 կմ² տարածք։
2017 թվականի հունվարից Սետ Վան, Դամպիեռ և Սեն Ժան դե Էսարտիեռ համայնքների հետ միասին հանդիսանում է Վալ դը Դրոմ համայնքի մաս։
Աշխարհագրություն
Գտնվում է Փարիզ քաղաքից 240 կմ արևմուտք, Կան քաղաքից` 39 կմ արևմուտք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 35 աշխատունակ (15-64 տարեկան) բնակիչ, որոնցից ակտիվ էին 27-ը, իսկ ոչ ակտիվները` 8։ Ակտիվության ցուցանիշը կազմում է 77,1 %։ 27 աշխատունակ մարդկանցից աշխատել է 25 անձ (17 տղամարդ և 8 կին)։ Գործազուրկ են եղել 2 անձ (0 տղամարդ և 2 կին)։ 8 անաշխատունակներից 0-ը եղել են աշակերտներ կամ ուսանողներ, 6-ը` թոշակառուներ, իսկ 2-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Զագորբ (գյուղ, Մեժգորեի շրջան)
2001 թվականի տվյալներով Զագորբ գյուղում բնակվում էր 75 մարդ։
Արտաքին հղումներ
Կատեգորիա:Ուկրաինայի Անդրկարպատյան մարզի Մեժգորեի շրջանի բնակավայրեր Կատեգորիա:Ուկրաինայի գյուղեր
Ջեյ ԴեՖեո
Ջեյ Դեֆեո (Jay DeFeo, ), ամերիկացի նկարչուհի և մանկավարժ։ Պատկանում է բիտնիկների սերնդին, 1950 թվականից մինչև 1989 թվականը աշխատել է Սան Ֆրանցիսկոյի ծովածոցի շրջանում (San Francisco Bay Area)։
Կենսագրություն
Ծնվել է 1929 թվականի մարտի 31-ին, Նյու Հեմփշիր նահանգի Հանովեր քաղաքում։ Եղել է իտալաամերիկացի ուսանող բժշկի և նրա կնոջ՝ ավստրիացի ներգաղթյալ բուժքրոջ ընտանիքի միակ երեխան։ 1932 թվականին ընտանիքը տեղափոխվել է Սան Ֆրանցիսկոյի ծովածոց, որտեղ նրա հայրը ընդունվել է Ստենֆորդի համալսարանի բժշկական ֆակուլտետ։ Նրա ծնողների ամուսնությունը պրոբլեմային է եղել, և Ջեյը հաճախ է բաժանվել նրանցից իր վաղ մանկության տարիներին։ Նա մեկ տարի անցկացրել է բժշկական հաստատությունում, երբ դեռ չորս տարեկան էր, նրան պարբերաբար ուղարկել են ապրելու մորական տատիկի և պապիկի հետ Կոլորադո նահանգի գյուղական բնակավայրում։ Այն բանից հետո, երբ նրա ծնողները  1939 թվականին բաժանվել են, աղջիկը մոր հետ տեղափոխվել է Կալիֆոռնիայի նահանգի Սան Խոսե քաղաք ։
«Ջեյ» անունը նա ստացել է միջնակարգ դպրոցում, որտեղ նրա դաստիարակը նկարչության ուսուցիչ է եղել։ Նրա գեղարվեստական ​​հակումների վրա ազդել է նաև հարևաններից մեկը՝ Միքելանջելո անունով կոմերցիոն նկարիչը։ 1946 թվականին Ջեյն ընդունվել է Բերկլիի Կալիֆորնիայի համալսարան, որտեղ ծանոթացել է Սան Ֆրանցիսկոյի արվեստին և կողմնորոշվել դեպի աբստրակտ էքսպրեսիոնիզմ։ Նկարչուհի Մարգարետ Պետերսոնի շնորհիվ Դեֆեոն ծանոթացել է հյուսիսամերիկյան արվեստին Բերկլիում իր համալսարանական ուսումնասիրությունների ընթացքում։ 1950 թվականին ստացել է բակալավրի աստիճան (BFA), իսկ մագիստրոսի կոչում (MFA) ստացել է 1951 թվականին։ Համալսարանում Դեֆեոն սովորել է երկու կալիֆորնիական նկարիչների՝ Սեմ Ֆրենսիսի և Ֆրեդ Մարտինի հետ, որոնց հետ նա ընկերական հարաբերություններ է պահպանել նաև ավարտելուց հետո։
1951 թվականին ստացած կրթաթոշակով նկարչուհին ճանապարհորդել էր Եվրոպայում, որտեղ ակտիվորեն ստեղծագործել էր։ Ֆլորենցիայում երեք ամսվա ընթացքում նա նկարել է ավելի քան երկու հարյուր նկար։ Նա նաև ուսումնասիրել է աֆրիկյան և նախապատմական արվեստը Փարիզի և Լոնդոնի գրադարաններում։ Փարիզում և Լոնդոնում կարճատև մնալուց հետո նա ճանապարհորդեց Հյուսիսային Աֆրիկայում։ Վերադառնալով Բերկլի, Ջեյ Դեֆեոն բնակարան էր վարձել և տարբեր աշխատանքներ կատարել՝ շարունակելով իր գեղարվեստական ​​փորձերը պատկերներով և նյութերով։ Նա կարճ ժամանակ աշխատել էր որպես գեղարվեստի ուսուցչուհի California College of the Arts քոլեջում։ 1950-ականների կեսերին նա պատրաստում և վաճառում էր ոսկերչական զարդեր՝ ապրուստի միջոցներ վաստակելու համար։ Հենց այդ ժամանակ էլ նա ծանոթանում է California College of the Arts քոլեջի ուսանող՝ Ուոլլի Հեդրիկի հետ, որին համարում էին «անհատականացված դադա»-ի կողմնակից։ Նրանք ամուսնացան 1954 թվականին և միասին ստեղծեցին  ստուդիա, որտեղ շփվում էին արտիստների, գրողների և ջազի երաժիշտների հետ ։
1954 թվականին Ուոլլի Հեդրիկը, Դեբորա Ռեմինգթոնը, Հեյվարդ Քինգը, Դեյվիդ Սիմպսոնը, Ջոն Ռայանը և Ջեկ Սպայսերը հիմնադրեցին Six Gallery լեգենդար արվեստի պատկերասրահը Սան Ֆրանցիսկոյի Ֆիլմոր փողոցի (Fillmore Street) 3119 հասցեում, King Ubu Gallery պատկերասրահի տեղում, որը ղեկավարում էին Ջեսս Կոլինզը և Ռոբերտ Դանքենը։
1959 թվականին ԴեՖեոն ընդգրկվել է «Տասնվեց ամերիկացիներ» («Sixteen Americans») ցուցահանդեսում, որը համակարգում էր Դորոթի Քենինգ Միլլերը և անցկացվում էր Նյու Յորքի ժամանակակից արվեստի թանգարանում։ Դրանից հետո նա անհատական ​​ցուցահանդես է ունեցել Լոս Անջելեսի Ֆերուս պատկերասրահում։
Իր չորս տասնամյակների աշխատանքի ընթացքում Ջեյ Դեֆեոն ստեղծել է բազմաթիվ կտավներ, նկարներ թղթի վրա, լուսանկարներ, կոլաժներ և ֆոտոկոլաժներ։ Նա դասավանդել է Սան Ֆրանցիսկոյի արվեստի ինստիտուտում, իսկ 1980 թվականին դարձել է Միլս քոլեջի  ֆակուլտետի պրոֆեսոր։ 1987 թվականին Դեֆեոն մեկնել է Աֆրիկա, որը ոգեշնչել է նրան ստեղծելու աբստրակտ նկարների շարք՝ «Աֆրիկյան  պատկերներ» («Reflections of Africa»)։
Անձնական կյանք
Ուոլի Հեդրիկը և Ջեյ ԴեՖեոն ամուսնալուծվել են 1969 թվականին, որից հետո նա երկարատև հարաբերություններ է ունեցել մի երիտասարդ անձնավորության հետ ։ 1988 թվականին նրա մոտ ախտորոշվել է թոքերի քաղցկեղ, նա ենթարկվել է վիրահատության և քիմիաթերապիայի, սակայն նկարչուհին շարունակել է աշխատել ։
Ստեղծագործական ժառանգություն
Ջեյ ԴեՖեոյի ամենահայտնի աշխատանքը եղել է «Վարդը» («The Rose», 1958-1966) կտավը, որի ստեղծման համար պահանջվել է գրեթե ութ տարի։ Կտավը կշռում է ավելի քան մեկ տոննա, ունի տաս ու կես ոտնաչափ բարձրություն և գրեթե մեկ ոտնաչափ հաստություն, կտավն այնքան մեծ է, որ ստուդիայից դուրս է բերվել ամբարձիչի միջոցով ։ Պատուհանին կից պատի մի հատվածը բացվել է, որպեսզի կտավն անցնի բացվածքով։ 1966 թվականին «Վարդը» կտավին վերջնական տեսք հաղորդելուց հետո Դեֆեոն չորս տարի ընդմիջում է վերցրել իր ստեղծագործական աշխատանքում։ «Վարդը» կտավի ստեղծումը փաստագրվել է Ջեյ Դեֆեոյի ընկեր Բրյուս Կոնների կարճամետրաժ ֆիլմում, որը կոչվում է «Սպիտակ վարդ» («The White Rose», 1967) ։ Նկարչի աշխատանքները գտնվում են բազմաթիվ թանգարաններում, այդ թվում՝ Նյու Յորքի ժամանակակից արվեստի թանգարանում, Սան Ֆրանցիսկոյի ժամանակակից արվեստի թանգարանում, Չիկագոյի արվեստի ինստիտուտում, Փոլ Գեթիի թանգարանում, Սմիթսոնյան ամերիկյան արվեստի թանգարանում, Լոս Անջելեսի օկրուգի արվեստի թանգարանում, Հյուսթոնի կերպարվեստի թանգարանում և այլ վայրերում ։
Ներկայումս դեռ շարունակվում են Դեֆեոյի աշխատանքների ցուցահանդեսները։ Նրա ստեղծագործությունների ամենամեծ հետահայաց հավաքածուն ներկայացվել է Ամերիկյան արվեստի Ուիթնի թանգարանի կողմից 2013 թվականի փետրվարի 28-ից մինչև հունիսի 2-ը ։
Ջեյ ԴեՖեո մասնավոր հիմնադրամը ստեղծվել է ԴեՖեոյի կտակի համաձայն՝ խրախուսելու արվեստը, պահպանելու նրա ստեղծագործությունները և հետագայում դրանց հանրության լայն շրջանակին ներկայացնելը։
Ցուցահանդեսներ և հավաքածուներ
Ամերիկյան արվեստի Ուիթնի թանգարանը, որը պահում է ԴեՖեոյի աշխատանքների ամենամեծ հանրային հավաքածուն, փետրվարի 28-ից մինչև 2013 թվականի հունիսի 2-ը Սան Ֆրանցիսկոյի ժամանակակից արվեստի թանգարանում ներկայացրել է մեծ հետահայաց ցուցադրություն ։ ԴեՖեոյի աշխատանքների հետագա անհատական ցուցահանդեսները տեղի են ունեցել Գագոսյանում, Սան Ֆրանցիսկո (2020), Սան Խոսեի արվեստի թանգարանում (2019) , Միտչել-Իննես Նեշ, Նյու Յորք (2014 և 2018 թվականներ) , Մարկ Սելվին կերպարվեստ, Բևերլի Հիլս, Կալիֆոռնիա (2016 և 2018) , Ֆրենկ Էլբազ պատկերասրահ, Դալլաս (2018) և Փարիզ (2016) և Պեդեր Լունդ, Օսլո (2015) և այլն։
Տասնվեց ամերիկացիների ցուցադրությունից հետո ԴեՖեոյի աշխատանքները ներառվել են բազմաթիվ խմբակային ցուցահանդեսներում, որոնցից ամենավերջինը՝ Պաուլա Կուպեր պատկերասրահում (2021), Մենիլ հավաքածու, Հյուստոն (2020), Ամերիկյան արվեստի Addison պատկերասրահ, Անդովեր, ՄԱ (2020), Սան Խոսե արվեստի թանգարան, Սան Խոսե (2020), Նյու Յորքի ժամանակակից արվեստի թանգարան, Նյու Յորք (2019), Անդերսոնի հավաքածուն Սթենֆորդի համալսարանում (2019), Գեթի կենտրոն, Լոս Անջելես (2019), Թեյթ Մոդեռն, Լոնդոն (2018), Secession, Վիեննա (2018), Վիկտորիա Միրո Մեյֆեր, Լոնդոն (2018), Le Consortium, Դիխոն (2018), Ասպենի արվեստի թանգարան, Ասփեն, CO (2018), Պիկասոյի թանգարան (2018), Միլս քոլեջի արվեստի թանգարան, Օքլենդ, Կալիֆոռնիա (2018), Ֆրենկել պատկերասրահ, Սան Ֆրանցիսկո (2018), Կալիֆորնիայի արվեստի քոլեջ Ուոթիսի ժամանակակից արվեստի ինստիտուտ, Սան Ֆրանցիսկո (2018), Սան Ֆրանցիսկոյի ժամանակակից արվեստի թանգարան (2017), Ամերիկյան արվեստի Ուիթնի թանգարան, Նյու Յորք (2017), Փարիզի ժամանակակից արվեստի թանգարան (2017), Փարիզի Պոմպիդու կենտրոն (2016) և Դենվերի արվեստի թանգարան (2016)։
Ուիթնիի Ամերիկյան արվեստի թանգարանից, ԴեՖեոյի աշխատանքները գտնվում են Նյու Յորքի ժամանակակից արվեստի թանգարանի, Սան Ֆրանցիսկոյի ժամանակակից արվեստի թանգարանի, Չիկագոյի արվեստի ինստիտուտի, Բրիտանական թանգարանի,  Պոմպիդու կենտրոնի, Փոլ Գեթիի թանգարանի, Մենիլ հավաքածուի, Սմիթսոնյան ամերիկյան արվեստի թանգարանի, Լոս Անջելես շրջանի արվեստի թանգարանի, Հյուսթոնի գեղարվեստի թանգարանի,  Նորթոն Սայմոնի թանգարանի,  Բերքլիի համալսարանի արվեստի թանգարանի, Դի Ռոզա Ժամանակակից արվեստի կենտրոնի և Միլս քոլեջի արվեստի թանգարանի հավաքածուներում։
Արտաքին հղումներ
Կատեգորիա:Ամերիկացի նկարչուհիներ Կատեգորիա:Ամերիկացի մանկավարժներ Կատեգորիա:Ամերիկացի կին լուսանկարիչներ Կատեգորիա:Ամերիկացի կին քանդակագործներ Կատեգորիա:Ամերիկացի արվեստագետներ
Նովոդորոժնոե (գյուղ, Գլոբինոյի շրջան)
Նովոդորոժնոե (Новодорожнє), գյուղ Ուկրաինայի Պոլտավայի մարզի Գլոբինոյի շրջանում։
2001 թվականի տվյալներով Նովոդորոժնոե գյուղում բնակվում էր 53 մարդ։ Բնակավայրը զբաղեցնում է 0,45 կմ² տարածք։ Բնակչության խտությունը կազմում էր 117,78 մարդ/կմ²։
Արտաքին հղումներ
Կատեգորիա:Ուկրաինայի Պոլտավայի մարզի Գլոբինոյի շրջանի բնակավայրեր Կատեգորիա:Ուկրաինայի գյուղեր
Վլադիմիր Գասպարյան (այլ կիրառումներ)
Վլադիմիր Գասպարյան անուն-ազգանունը կարող է վերաբերել՝
Նովոսեմենկինո (գյուղ, Չեկմագուշևսկի շրջան)
Նովոսեմենկինո (Новосеменкино, Яңы Семенкин), գյուղ Ռուսաստանի Բաշկորտոստան հանրապետության Չեկմագուշևսկի շրջանի կազմում։
Բնակչությունը 2009 թվականին գրանցված տվյալներով կազմում էր 224 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:1812 թվականին հիմնադրված բնակավայրեր Կատեգորիա:Ռուսաստանի Բաշկորտոստան հանրապետության Չեկմագուշևսկի շրջանի բնակավայրեր
Դիդի Խուրվալեթի
Դիդի Խուրվալեթի (დიდი ხურვალეთი), գյուղ Վրաստանում։ Գտնվում է Շիդա Քարթլի մարզի Գորիի շրջանում ։
Դիրք
Գտնվում է ծովի մակարդակից 810 մետր բարձրության վրա։ Շրջկենտրոն Գորիից հեռու է 21 կմ։
Ծանոթագրություններ
Կատեգորիա:Վրաստանի բնակավայրեր Կատեգորիա:Վրաստանի գյուղեր Կատեգորիա:Գորիի շրջան
Արցախյան պատերազմում զոհված ազատամարտիկների ցանկ (Ու)
Այստեղ ներկայացված են Արցախյան պատերազմում զոհված ազատամարտիկների ցանկի Ու տառով սկսվող ազգանունները։
Տես նաև
Կատեգորիա:Արցախյան պատերազմում զոհված ազատամարտիկների ցանկեր
Գևորգ Աշուղյան
Գևորգ Ալեքսանդրի Աշուղյան, հայ դերասան, ՀԽՍՀ ժողովրդական արտիստ (1967), ԽՍՀՄ Պետական մրցանակի դափնեկիր (1952)։
Կենսագրություն
Ծնվել է 1911 թվականի հունվարի 5-ին Վրաստանի Թիֆլիս քաղաքում։ 1927-1929 թվականներին սովորել է Թիֆլիսի հայկական թատրոնին կից, 1935-1937 թվականներին՝ Մոսկվայի հայկական դրամատիկական ստուդիաներում, 1927-1939 թվականներին (ընդհատումներով)՝ Թիֆլիսի հայկական, 1939 թվականից՝ Երևանի Սունդուկյանի անվան թատրոնների դերասան ։
Ծանոթագրություն
Կատեգորիա:Հայ դերասաններ Կատեգորիա:ԽՍՀՄ Պետական մրցանակի դափնեկիրներ
Սնդիկի հեմօքսիդ
Սնդիկի հեմօքսիդ (Hg2O), սնդիկի միացությունը թթվածնի հետ, որտեղ սնդիկի օքսիդացման աստիճանը հավասար է +1-ի։ ՈՒնի սև բյուրեղների տեսք։ Ունի 9, 8 գ/սմ3 խտություն։
Հատկություններ
Տաքացնելիս կամ լուսավորելիս քայքայվում է առաջացնելով սնդիկ և սնդիկի երկօքսիդ։ Չունի ո՛չ հոտ, ո՛չ համ։ Թունավոր է։ Գործնականորեն ջրում անլուծելի է։ Հիդրոլիզի հավասարակշռության հաստատունը հավասար է՝ 1·10−5։ Քայքայման և հիդրոլիզի հավասարումներն են՝ Միավալենտ սնդիկի աղերին ավելացնելով ալկալի ընթանում են հետևյալ ռեակցիաները՝
Ստացում
Սնդիկի հեմօքսիդ ստանում են սնդիկի վրա ջրային գոլոշիներ ավելացնելով 300 աստիճան ցելսուս ջերմաստիճանում։
Ծանոթագրություններ
Կատեգորիա:Սնդիկի օքսիդներ Կատեգորիա:Հիմնական օքսիդներ
Սեռո Էլ Ռոբլեի աստղագիտական կայան
Սեռո Էլ Ռոբլեի աստղագիտական կայանը ստեղծվել է համաձայն Չիլիի համալսարանի և Պուլկովոյի աստղադիտարանի միջև կնքված պայմանագրի։ Մինչ այս աստղադիտարանի շինարարության սկիզբը խորհրդային աստղագետները դիտարկումներ էին կատարում «Սեռո Կալան աստղադիտարանում» (ՄԱՄ կոդը՝ 806):
1973 թվականի սեպտեմբերի 11-ից աստղադիտարանում դադարեցվել են դիտարկումները, սա պայմանավորված էր երկրում տեղի ունեցած ռազմական հեղաշրջումով, որը ղեկավարում էր Աուգուստո Պինոչետը։ Խորհրդային գիտնականները ստիպված էին հեռանալ երկրից, Չիլիում թողնելով տեխնիկան։
Կայանի աշխատակիցներ
Աստղադիտարանի հայտնի աշխատակիցներից էին՝
Արտաքին հղումներ
Փոքր մոլորակների կենտրոնի կայքում աստղադիտարանի կատարած դիտարկումները
NASA ADS տվյալների բազայում աստղադիտարանի ներդրումը
Կատեգորիա:Աստղադիտարաններ Չիլիում
Լեո Ռոխաս
Լեո Ռոխաս (Leo Rojas, ), Էկվադորցի երաժիշտ, Պանի ֆլեյտահար։ «Das Supertalent» 5-րդ հեռուստաշոուի հաղթող (2011) ։
Արտաքին հղումներ
Կատեգորիա:Էկվադորցիներ ըստ մասնագիտության Կատեգորիա:Ֆլեյտահարներ Կատեգորիա:Ժողովրդական երաժշտություն Կատեգորիա:Երաժիշտներ այբբենական կարգով Կատեգորիա:Բնօրինակում անաղբյուր հոդվածներ
Զապերեդելիե
2001 թվականի տվյալներով Զապերեդելիե գյուղում բնակվում էր 1 043 մարդ։
Արտաքին հղումներ
Կատեգորիա:Ուկրաինայի Անդրկարպատյան մարզի Մեժգորեի շրջանի բնակավայրեր Կատեգորիա:Ուկրաինայի գյուղեր Կատեգորիա:1400 թվականին հիմնադրված բնակավայրեր
Միխայիլ Չեխով (գրող)
Անտոն Պավլովիչ Չեխովի կրտսեր եղբայրը և կենսագիրը։
Վաղ տարիներ և ծառայություն
Միխայիլ Չեխովը ծնվել է 1865 թվականին, Տագանրոգում։ Ավարտել է Տագանրոգի արական գիմնազիան։ 11 տարեկանում տեղափոխվել է մոսկովյան 2-րդ գիմնազիա։ Արտագրել է եղբոր գործերը, գնացել հումորային ամսագրերի և թերթերի խմբագրություններ։ 1885-1890 թվականներին ավարտել է Մոսկվայի համալսարանի  իրավաբանական ֆակուլտետի կուրսը, կուրսային աշխատանքի թեման՝ «О договорах Олега, Игоря и Святослава с греками» («Օլեգի, Իգորի և Սվյատոսլավի հույների հետ պայմանավորվածության մասին», 1889)։
Ծառայել է որպես հարկային տեսուչ Եֆրեմովում և Ալեքսինում (1890-1892), Սերպուխովում (1892-1894), Ուգլիչում (1894-1898)։
1891 թվականին «Ինոստրաննայա լիտերատուրա»  տեղեկագրում հրատարակել է Ույդայի «Անձրևոտ հունիս» վիպակի թարգմանությունը։ Միխայիլ Չեխովի առաջին գիրքը «Ամբար» բառարանն էր գյուղացիների համար, որը լույս է տեսել 1894 թվականին (երկրորդ հրատարակությունը ՝ «Լիքը գավաթ», լույս է  տեսել  1907 թվականին)։ Ուգլիչում Միխայիլ Պավլովիչը եղել է սիրողական թատրոնի թատերախմբի ռեժիսոր, սցենարիստ, դերասան և դեկորատոր։ 1896 թվականին նա ծանոթացավ Օլգա Գերմանովնա Վլադիկինային, ով աշխատում էր տեղացի գործարանատիրոջ մոտ որպես տնային դաստիարակչուհի։ Նրանք շուտով ամուսնացան և երեխաներ ունեցան, դուստրը՝ Եվգենիան (1898) երգչուհի էր, որդին՝  Սերգեյը (1901), նկարիչ։ 1898 թվականին Միխայիլ Չեխովը  նշանակվեց Յարոսլավլի արքունական պալատի բաժամունքի վարիչ ։ Նա հաճախ էր այցելում թատրոն, նրա հոդվածներն ու թատերական ակնարկները տպագրվում էին տեղական մամուլում, այնուհետև՝ մայրաքաղաքային «Թատրոն և արվեստ» ամսագրում։ Նրան դուր չի եկել Ծառայությունը, նա էլ դուր չէր գալիս իր ծառայակից  գործընկերներին և 1901 թվականին նրան առաջարկեցին  պաշտոնաթող լինել կամ տեղափոխվել այլ քաղաք։
1900-1920-ականներ
Միխայիլ Չեխովը տեղափոխվեց Սանկտ Պետերբուրգ, նշանակվեց երկաթուղու գրքերի առևտրի բաժնի ղեկավար։ 1900-ականների սկզբին նա հրատարակեց մի շարք պատմվածքներ «Նոր ժամանակ» թերթում, սակայն, նրան դուր չէր գալիս իր խմբագրակազմի քաղաքականությունը, և 1903 թվականից սկսած նա սկսեց հրատարակել իր սեփական ամսագիրը «Եվրոպական գրադարան», բայց գումարը բավարարեց մի քանի համարների համար։ Նրա հոդվածները, պատմվածքները, հումորային գործերը և էսսեները, ընդհանուր հարցերի վերաբերյալ ակնարկները լույս էին տեսնում «Լույս և ստվերներ», «Օրվա լուր», «Զարթուցիչ», «Ռուսական երգիծական թերթիկ» և այլ հանդեսներում, որոնք ստորագրվում էին Մ. Բ-սկիյ, Մ. Չ., Մաքսիմ Հոլյավա, Կապիտան Կուկ։ Նա գրել է մի քանի դրամատիկ ստեղծագործություններ («Կապույտ ժապավեն», «Хоть ложись, да умирай», «Զանգից 20 րոպե առաջ» և այլն)։
1904 թվականին լույս տեսավ «Ակնարկներ և պատմվածքներ» ժողովածուն, առանձին հրատարակությամբ «Կապույտ գուլպա» վիպակը, իսկ 1905 թվականին ՝ «Որբեր» վիպակը։
Դիդխևի (Գորիի շրջան)
Դիդխևի (დიდხევი), գյուղ Վրաստանում։ Գտնվում է Շիդա Քարթլի մարզի Գորիի շրջանում ։
Միխայիլ Չեխով (գրող)
1900-1920-ականներ
1910 թվականին լույս տեսավ «Սրինգ» պատմվածքների ժողովածուն, պատվավոր ակադեմիկոս Անատոլի Կոնիի ներկայացմամբ «Ակնարկներ և պատմվածքներ» ժողովածուի երկրորդ հրատարակությունն արժանացավ Գիտությունների ակադեմիայի Պուշկինի մրցանակի։
1907-1917 թվականներին նա հրատարակեց և խմբագրեց «Ոսկե մանկություն» մանկական ամսագիրը, որը լույս էր տեսնում ամսական երկու անգամ, ամսագրում նշանակալի տեղ էին գրավում բնության և կենդանիների մասին պատմվածքները։
Դիդխևի (Գորիի շրջան)
Դիրք
Գտնվում է ծովի մակարդակից 1220 մետր բարձրության վրա։ Շրջկենտրոն Գորիից հեռու է 20 կմ։
Միխայիլ Չեխով (գրող)
1900-1920-ականներ
1914 թվականից ամսագրի խմբագրությունը տեղակայված էր «Բենուայի տանը», որտեղ այդ տարիներին ապրում էր Միխայիլ Չեխովը։ 1913 թվականին «Ոսկե մանկություն» ամսագրում «Անգլիական հեքիաթներ» ժողովածուի կազմում լույս տեսավ անանուն թարգմանությունը՝ Լուիս Քերոլի «Ալիսան Հրաշքների աշխարհում» հեքիաթի անանուն թարգմանությունը, որի  թարգմանիչը  հավանաբար հենց Չեխովն էր ։ Նա ակտիվորեն համագործակցում էր «Մանկական  ընթերցանություն», «Մանկական  հանգիստ», «Երեխաների ընկերը» հանդեսների հետ՝ Մ. Բոհեմսկի կեղծանունով։
Դիդխևի (Գորիի շրջան)
Ծանոթագրություններ
Կատեգորիա:Վրաստանի բնակավայրեր Կատեգորիա:Վրաստանի գյուղեր Կատեգորիա:Գորիի շրջան
Միխայիլ Չեխով (գրող)
«Իր եղբոր եղբայրը»
1929 թվականին Միխայիլ Չեխովը գրել է «Չեխովի շուրջը» գիրքը, որը տպագրվել է 1933 թվականին և կոչվել է «Չեխովյան հանրագիտարան»։ 1932 թվականին նրան նշանակվել է անհատական կենսաթոշակ։ 1935 թվականին Միխայիլ Պավլովիչը տպագրեց «Անտոն Չեխովի նախնիները մոր կողմից» հոդվածը։ Նրա վերջին աշխատանքը թանգարանի հուշամատյանն էր` յուրաքանչյուր ցուցանմուշի մանրամասն պատմությամբ (տպագրվել է 1937)։
Միխայիլ Չեխովը մահացել է Յալթայում, 1936 թվականի նոյեմբերի 14-ին` ծանր հիվանդությունից հետո։ Թաղված է Յալթայի Աուտկինյան գերեզմանատանը՝ մոր կողքին ։
Աղբյուրներ
Կատեգորիա:Չեխովագետներ Կատեգորիա:Ռուս գրողներ Կատեգորիա:Ռուսական Կայսրության մանկագիրներ Կատեգորիա:Ռուս թարգմանիչներ Կատեգորիա:Մոսկվայի պետական համալսարանի շրջանավարտներ Կատեգորիա:Անտոն Չեխով Կատեգորիա:Ռուս մանկագիրներ
Մոնոգամիա
Մոնոգամիա, միամուսնություն, ընտանիքի և ամուսնության ձև, որի ժամանակ անձն իր կյանքի ընթացքում կամ ժամանակի ցանկացած հատվածում ունի միայն մեկ զուգընկեր, հակադարձում է բազմակնությանը, բազմամուսնությանը, պոլիգամիային ։ Մոնոգամիա եզրույթն օգտագործվում է նաև որպես սոցիալական վարքագիծ որոշ կենդանիների դեպքում։
Ակնարկ
Շատ կարևոր է հստակ պատկերացում ունենալ մոնոգամիայի անվանացանկի մասին, քանի որ գիտնականները տվյալ տերմինն օգտագործում են տարբեր հարաբերություններ նկարագրելիս։ Կենսաբանները, մարդաբանները և վարքագծային բնապահպանները հաճախ են օգտագործում այդ տերմինը որպես սեռական, ինչու չէ նաև գենետիկական հարաբերությունների տեսակ ։ Ներկայիս հետազոտողները, օգտագործելով էվոլյուցիայի տեսությունը՝ դիտարկում են միակնությունը ինչպես մարդկանց, այնպես էլ կենդանիների վարքագծում։ Նրանք առաջ են քաշում մոնոգամիայի չորս հիմնական ասպեկտներ.
Երբ մշակութային կամ սոցիալական մարդաբանները և հասարակական գիտության այլ ներկայացուցիչներն օգտագործում են «մոնոգամիա» եզրույթը, նրանք նկատի են ունենում սոցիալական կամ ամուսնական մոնոգամիան ։ Ամուսնական մոնեգամիան կարելի է բաժանել երկու խմբի․
Մոնոգամիայի իրավական ասպեկտները մարդկանց ուսուցանում է իրավագիտությունը։ Մոնոգամիայի փիլիսոփայական ասպետկներն ուսումնասիրում է փիլիսոփայական մարդաբանությունը և կրոնների փիլիսոփայությունը, ինչպես նաև աստվածաբանական առարկաները։
Սոցիալական մոնոգամիա
Համաձայն մարդկային հարաբերությունների տարածքային քարտեզագրմանը, ամբողջ աշխարհում հետազոտված 1231 մարդկային մշակութային համայնքներից 186-ում եղել է մոնոգամիա, 453-ը ունեցել են բազմակնություն կյանքի որոշակի շրջանում, 588-ը ունեցել են բավական հաճախ բազմակնություն, և 4-ը ունեցել է բազմամուսնություն։
Կենդանիների մոնոգամիա
Կենդանիների մոնոգամիան հարաբերություն է տարբեր սեռերի միջև, որը բնութագրվում է արուի կողմից առավել երկար կամ պակաս շարունակական ժամանակահատվածում հարաբերություն միայն մեկ էգի հետ և սովորաբար միասին հոգ են տանում իրենց ժառանգների մասին։ Մոնոգամիան առավել տարածված է թռչունների մոտ, հատկապես՝ կարապների, արագիլների, արծիվների, անգղների մոտ, որոնց միությունը տևում է մի քանի տարի, որոշ դեպքերում ձգվում է ողջ կյանքի ընթացքում, մյուսների մոտ՝ միայն մեկ սեզոնի համար։
Կաթնասունների մոտ մոնոգամ են աղվեսները, գայլերը, փորսուղները, սպիտակ կզաքիսները, կուղբերը։ Մոնոգամիան նկատվել է նաև միջատների որոշ տեսակների մոտ։
Արտաքին հղումներ
Misattributed paternity rates and non-paternity rates
Նովոսեմենովկա (գյուղ, Գաֆուրիյսկի շրջան)
Նովոսեմենովկա (Новосеменовка, Яңы Семеновка), գյուղ Ռուսաստանի Բաշկորտոստան հանրապետության Գաֆուրիյսկի շրջանի կազմում։
Բնակչությունը 2009 թվականին գրանցված տվյալներով կազմում էր 14 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Գաֆուրիյսկի շրջանի բնակավայրեր
Բանակում (հեռուստասերիալ)
«Բանակում», հեռուստասերիալ «Շանթ» հեռուստաընկերության եթերում։ Հեռարձակվել է 2009 թվականի սեպտեմբերից մինչև 2012 թվականի հոկտեմբերը, այնուհետև ունեցել շարունակությունը «Քաղաքում» հեռուստասերիալով։
Սյուժե
Քաղաքացիական կյանքն էլ ավելի ես գնահատում, երբ այն երկու տարով դառնում է անհաս մի երազ։ Հերոսներն իրենց քաղաքացիական փափուկ կյանքից գալիս են բանակ ու հայտնվում մի ուրիշ աշխարհում, որտեղ կան ապրելու այլ կանոններ։ Երևանցին, գյումրեցին, լոռեցին, մարտունեցին և այլ շրջաններից եկած տղաներ հավաքվում են մի հարկի տակ, մի գաղափարի շուրջ, այն է` պաշտպանել հայրենիքը։
Նրանք ստիպված են հանդուրժել միմյանց, փոխզիջումների գնալ, երբեմն էլ նյարդերը տեղի են տալիս, և բախումն անխուսափելի է։ Տղաներից յուրաքանչյուրն ունի իր վախերն ու թերությունները, որոնք ներկայացվում են հումորով։
Հերոսների ծառայության ընթացքը հագեցած է հումորային պատմություններով և արկածներով։
Արտաքին հղումներ
Կատեգորիա:Հայկական հեռուստասերիալներ
Արցախյան պատերազմում զոհված ազատամարտիկների ցանկ (Փ)
Այստեղ ներկայացված են Արցախյան պատերազմում զոհված ազատամարտիկների ցանկի Փ տառով սկսվող ազգանունները։
Տես նաև
Կատեգորիա:Արցախյան պատերազմում զոհված ազատամարտիկների ցանկեր
Նովոմոսկովսկոե (գյուղ, Գլոբինոյի շրջան)
Նովոմոսկովսկոե (Новомосковське), գյուղ Ուկրաինայի Պոլտավայի մարզի Գլոբինոյի շրջանում։
2001 թվականի տվյալներով Նովոմոսկովսկոե գյուղում բնակվում էր 334 մարդ։ Բնակավայրը զբաղեցնում է 0,798 կմ² տարածք։ Բնակչության խտությունը կազմում էր 418,55 մարդ/կմ²։
Արտաքին հղումներ
Կատեգորիա:Ուկրաինայի Պոլտավայի մարզի Գլոբինոյի շրջանի բնակավայրեր Կատեգորիա:Ուկրաինայի գյուղեր
Բունկեր (ֆիլմ, 2011)
«Բունկեր» (La cara oculta), ռեժիսոր Անդրեսա Բաիսաի 2011 թվականի հոգեբանական թրիլլերը։ Պրեմիերան Իսպանիայում կայացել է 2011 թվականի սեպտեմբերի 16-ին, Ռուսաստանում՝ 2012 թվականի նոյեմբերի 8-ին։
Սյուժե
Երիտասարդ դիրիժոր Ադրիանին լքում է իր սիրելին՝ Բելենը, թողնելով հրաժեշտի տեսանյութ։ Ադրիանը հուսահատվում է։ Նա գնում է բար, որտեղ փորձում է մոռանալ։ Այնտեղ նա ծանոթանում է մոատուցողուհի՝ Ֆաբիանայի հետ։ Նրանց հարաբերությունները ամրապնդվում են, և զույգը գնում է Ադրիանի մեծ առանձնատուն, որտեղ նա ապրել էր Բելենի հետ։ Ոստիկանությունը կասկածում է Ադրիանին Բելենի անհետացման մեջ, բայց ապացուցել նրա մեղավորությունը աղջկա հանկարծակի անհետանալու մեջ չի հաջողվում։ Այդ ընթացքում Ֆաբիանան սկսում է զգալ որ տանը մի բան այն չէ։
Գործողությունները տեղափոխվում են անցյալ։ Մենք տեսնում ենք թե ինչպես են զարգացել Բելենի և Ադրիանի հարաբերությունները։ Բելենը կասկածում է, որ Ադրիանը նրան դավաճանում է նվագախմբի ջութակահարուհու հետ։ Նա կիսվում է իր մտքերով տարեց գերմանուհու հետ, որը առանձնատան սեփականատերն էր, որտեղ ապրում էին նրանք երկուսով Ադրիանի հետ։ Գերմանուհին ցույց է տալիս իր բունկերը, որը կառուցել է իր ամուսինը, նա եղել է ՍՍ–ի սպա, բունկերը կառուցել է այն նպատակով եթե նրան հետախուզեն։
Բելենը որոշում է ստուգել ջութակահարուհու ու Ադրիանի հարաբերությունները։ Նա ձայնագրում է մի տեսանյութ, որտեղ ասում է, որ հեռանում է նրանից, իսկ ինքը թաքնվում է բունկերում, որտեղ նա կարող է խողովակի միջոցով լսել, իսկ միակողմանի հայելու միջոցով տեսնել, թե ինչ է կատարվում տանը։ Երբեմն նա հետևում է Ադրիանի քայլերին, իսկ երբ ուզում է դուրս գալ և անակնկալի բերել, նա տեսնում է որ բանալին թողել է տանը։
Ծանոթագրություններ
Կատեգորիա:2011 ֆիլմեր Կատեգորիա:Իսպաներեն ֆիլմեր
Նուար (գրականություն)
Նուարը (Noir նշանակում է սև, ժանրը ընդունված է անվանել նաև սև վեպ կամ սև դետեկտիվ) 1920-1960 թթ. ամերիկյան գրականության ժանր է, իրենից ներկայացնում է դետեկտիվի ենթաժանր՝ կոպիտ ռեալիզմի և նատուրալիզմի տարրերով։ Նուարին հատուկ են սեքսի և դաժանության տեսարանները, ժարգոնի օգտագործումը երկխոսություններում և մռայլ ֆոնը ։ Ժանրը ծագել և զարգացել է 1920-1930-ական թթ., հրատարակվել է էժան ամսագրերում, որոնցից ամենահայտնին Black Mask բուլվարային ամսագիրն է։ Այդ ամսագրում հրատարակել են իրենց ստեղծագործությունները ժանրի ստեղծողները, այն ստեղծվել է 1920 թ. The Smart Set ամսագրի ծախսերը ծածկելու համար ։
Նուարը դասակարգվում է որպես hardboiled ժանրի դետեկտիվի ենթաժանր, սակայն տարբերվում է դրանից մի քանի առանձնահատկություններով. նուարում գլխավոր հերոսը ոչ թե նա է, ով հետաքննում է հանցագործությունը (դետեկտիվը, ոստիկանը կամ լրագրողը), այլ նա, ով անմիջականորեն մասնակցել է հանցագործությանը (հանցագործը կամ զոհը)։
Այս ժանրը համարվում է էժանագին գրականություն և որոշ քննադատների կարծիքով ամերիկյան բելետրիստիկ արտադրանք է, որը վարպետորեն շոշափում է սուր սոցիալական հարցերը՝ միաժամանակ շեշտը դնելով դաժանության վրա ։
Տերմինի ծագումը
Ֆրանսիացիները առաջին անգամ օգտագործեցին նուար անվանումը 18-րդ դարում անգլիական գոտիկական վեպերը դասակարգելու համար ։ 1946 թ. այդ տերմինը օգտագործում էր Ֆրանսիայում հատուկ ժանրի ֆիլմերի համար։ Ամերիկայում նուար անվանումը առաջին անգամ օգտագործվեց 1968 թ. կինոքննադատների կողմից 1940-ականների ֆիլմերի համար։ 1984 թ. այն առաջին անգամ օգտագործվեց գրականության նկատմամբ, երբ 1920-ականների վեպերը սկսեցին վերահրատարակվել։ Այդ հեղինակները մոռածության էին մատնվել ԱՄՆ-ում, սակայն Ֆրանսիայում բավականին հայտնի էին ։
Ժանրի ներկայացուցիչները
Առաջին հեղինակները, որոնք ստեղծագործում էին այս ժանրում, համարվում են Քերոլլ Ջոն Դալին և Դեշիլ Հեմմեթը, որը դարձել է ամենահայտնի դետեկտիվ ժանրի գրողներից մեկը։ Նուարի ստեղծողների շարքին են դասում նաև Քորնելլ Վուլրիչին, որը հայտնի դարձավ այն հատուկ սև մթնոլորտոմ, որը տիրում էր նրա բոլոր գրքերում ։ Վուլրիչի վեպերի մեծ մասը էկրանավորվել են և համարվում են նուար ֆիլմերի լավագույն նմուշներից։
1930-ականներին սև դետեկտիվի ժանրը զարգացրին Ռեյմոնդ Չանդլերը և Ջեյմս Քեյնը։ Ջեյմս Քեյնի հենց առաջին գիրքը ("Փոստատարը միշտ երկու անգամ է զանգում") դարձավ բեսթսելլեր, նրա ոճը բնութագրվում է մեկ գեղարվեստական առանձնահատկությամբ. բոլոր գրքերում սյուժեն զարգանում է մեկ շղթայով, ըստ որի ամեն ինչում մեղավոր է կինը ։ Ռեյմոնդ Չանդլերի վեպերում շոշափվում է կաշառակերության և ռեկետի թեման ։